open-index/open-wikipedia-markdown huggingface dataset:
Neciešamie bosi

**"Neciešamie bosi"** () ir 2011. gada ASV kinokomēdija, kuras režisors ir Sets Gordons. Galvenās lomas atveido Dženifere Anistone, Džeisons Beitmens, Čārlijs Dejs, Džeisons Sudeikis, Kolins Ferels, Kevins Speisijs un Džeimijs Fokss. Filmas pirmizrāde notika  Holivudā. 2014. gadā filmai tika izdots turpinājums "Neciešamie bosi 2".

Trīs draugi izplāno savu neciešamo priekšnieku noslepkavošanu.

## Atsauces

## Ārējās saites
Endrū Makdonalds

**Endrū Makdonalds** (, dzimis ) ir Kanādas hokejists, spēlē aizsarga pozīcijā. Pašlaik (2018) Makdonalds pārstāv NHL komandu Filadelfijas "Flyers". Iepriekš spēlējis arī Ņujorkas "Islanders"

## Ārējās saites
Pērnavas pludmales stadions

**Pērnavas pludmales stadions** () ir daudzfunkcionāls vieglatlētikas un futbola stadions Pērnavā, Igaunijā. Tas atrodas Pērnavas piekrastes rajonā. Stadiona īpašnieks ir *Eesti Spordiselts Kalev*. Tā galvenais lietotājs ir Pērnavas Sporta skola, kā arī Pērnavas pilsētas futbola asociācija un nacionālās izlases pārstāvju komanda.*Vaprus Pärnu*, kas spēlē valsts Augstākajā līgā (*Meistriliiga*). Stadionā ir 1500 vietas. Ar zāli klātā futbola laukuma izmēri ir 101 x 65 m, to ieskauj 367 metrus garš skrejceļš. Netālu no stadiona atrodas hostelis.

Stadions atklāts 1929. gadā. Tas tika nosaukts Igaunijas mitoloģijas varoņa Kaleva vārdā. Padomju laikā tā uzturēšanu ignorēja, jo īpaši sliktā stāvoklī bija skrejceļi un hipodroms. 2013. gada beigās sākās stadiona renovēšana, bija bažas, ka to neizdosies laikus pabeigt, taču 2015. gada jūlijā renovācija tomēr tika pabeigta. Stadiona renovācija izmaksāja 5 600 000 eiro. Vienu miljonu no šīm izmaksām sedza valsts, pārējā nauda — Pērnavas pilsētas ieguldījums. 2014. gada februārī stadions tika pārdēvēts par Pērnavas pludmales stadionu (*Pärnu Rannastaadion*).

## Atsauces

## Ārējās saites
* Stadiona ''Facebook'' lapa
Nolans Patriks

**Nolans Patriks** (, dzimis ) ir Kanādas hokejists, spēlē uzbrucēja pozīcijā. Pašlaik (2023) Patriks pārstāv NHL klubu Vegasas "Golden Knights".

## Ārējās saites
Šeins Gostisbērs

**Šeins Gostisbērs** (, dzimis ) ir ASV hokejists, spēlē aizsarga pozīcijā. Kopš 2024. gada Gostisbērs pārstāv NHL klubu Karolīnas "Hurricanes".

Pēc dalības NCAA čempionātā Gostisbērs 2014. gada 15. aprīlī parakstīja trīs gadu sākuma līmeņa līgumu ar Filadelfijas "Flyers" un tika nosūtīts uz Adirondakas Phantoms, Filadelfijas kluba Amerikas Hokeja līgas (AHL) fārmklubu.

2021. gada 22. jūlijā Filadelfijas "Flyers" aizmainīja Gostisbēru uz Arizonas Coyotes. Tāpat Coyotes saņēma divas 2022. gada NHL drafta izvēles no Flyers. Šo darījumu kritizēja Flyers fani, kuri apšaubīja, kāpēc Flyers neko nesaņēma apmaiņā pret Gostisbēru un drafta izvēlēm.

Tuvojoties NHL maiņu termiņa beigām, Gostisbērs tika aizmainīta no Arizonas "Coyotes" 2023. gada 1. martā uz Karolīnas Hurricanes, pret 2026. gada 
drafta trešās kārtas izvēli.

## Ārējās saites

## Atsauces
Melnā ozolpaparde

**Melnā ozolpaparde** (*Dryopteris filix-mas*) ir vairogpaparžu dzimtas (ozolpaparžu dzimtas) augu suga. Dabiskais izplatības areāls ir Ziemeļu puslodes mērenā josla, sastopama Eiropā, Dienvidrietumāzijā, Centrālāzijā un Ziemeļamerikā. Latvijā sastopama bieži. Galvenokārt aug ēnainos un mitros mežos. Melnā ozolpaparde tiek izmantota kā ārstniecības augs un dekoratīvais augs.

## Ārējās saites

*
Rīgas Jaunciema pamatskola

**Rīgas Jaunciema pamatskola**, agrāk **Rīgas 7. pamatskola**, ir Rīgas pamatskola Jaunciema 4. šķērslīnijā 4, Jaunciema apkaimē, kurā mācības notiek no 1. līdz 9. klasei.

## Izglītības programmas
Pamatizglītības programma (kods 21011111), Speciālās pamatizglītības programma izglītojamajiem ar somatiskām saslimšanām (21015411).	

## Vēsture

Skolas pirmsākumi meklējami 1912. gadā, kad atvēra skolu Ādažu pagasta Jaunciema evanģēliski luteriskajā baznīcā, bet 1913. gadā Jaunciema “Vinteru” mājās darbu uzsāka divklasīgā ministrijas skola. Pēc Latvijas brīvības cīņu beigām 1920. gadā Jaunciema evanģēliski luteriskās baznīcas telpās skola atsāka darbību ar 4 klasēm, kurās strādāja skolotāji Anna Vintere un Voldemārs Brenners. 1926. gadā skolas direktors Voldemārs Brenners atklāja jauno **Ādažu Jaunciema 6-gadīgās pamatskolas** ēku, kas bija paredzēta 160 skolēniem. Skolā darbojās pašdarbības teātris un koris, telpas izmantoja arī Jaunciema kultūras biedrība. 1935. gadā skolas kalnā iestādīja bērzu birztalu un liepu aleju. Pēc Jaunciema iekļaušanas Rīgas pilsētā to pārdēvēja par **44. Rīgas pilsētas pamatskolu**, bet 1937. gadā par **Rīgas pilsētas Jaunciema pamatskolu**.

Pēc Otrā pasaules kara mācības skolā notika latviešu un krievu valodā. 1962. gadā uzcēla skolas piebūvi, bet 1968. gadā otro piebūvi.
Kopš 2003. gada mācības skolā notiek latviešu valodā. Skola sāka integrēt bērnus ar astmu un astmatisko bronhītu.

2021. gada 18. februārī Rīgas domes Izglītības, kultūras un sporta departaments atbalstīja Rīgas 15. pirmsskolas Gaileņu ielā 15 pievienošanu Rīgas 7. pamatskolai. Ar 2021. gada rudeni tika atjaunots Rīgas Jaunciema pamatskolas nosaukums.

## Ievērojami skolēni
* Valdis Šteins (1948), Latvijas Tautas frontes dibināšanas ierosinātājs

## Atsauces
Džeks Laleins

**Fransuā Anrī Laleins** (, dzimis , miris ), plašāk zināms kā **Džeks Laleins** (*Jack LaLanne*), bija amerikāņu fitnesa slavenība un aktieris. Viņš piedalījās dažādās ar svara zaudēšanu saistītās programmās. Vieni no slavenākajiem ir viņa *The Jack LaLanne Show* aerobikas videomateriāli.

## Ārējās saites

* 
*
Mērnieku bērzu aleja

**Mērnieku bērzu aleja** ir Latvijas dabas piemineklis - bērzu aleja 458 metru kopgarumā, kas izveidota gar autoceļu P15 (Ainaži — Matīši) pie Mērniekiem, Limbažu novada Ainažu pagastā. Visticamāk, bērzi stādīti pēc Otrā pasaules kara. Aleju veido četras bērzu rindas, pa divām katrā ceļa pusē, kopā 312 koki.

## Ārējās saites
* Dabas aizsardzības pārvalde
Salacas ieleja (dabas parks)

{
  "type": "ExternalData",
  "service": "geoshape",
  "ids": "Q29167128"
}


**Salacas ielejas dabas parks** ir Ziemeļvidzemes biosfēras rezervātā ietilpstošs dabas parks, kas ietver Salaca upes ieleju no Mazsalacas līdz Salacgrīvai. Dabas parks ir nozīmīga teritorija vairāku ES Biotopu direktīvas biotopu aizsardzībā, to starpā minami smilšakmens atsegumi, netraucētas alas, nogāžu meži, avoksnāji, upju straujteces un sausas pļavas kaļķainās augsnēs. Izcila ainaviskā vērtība daudzos Salacas upes posmos. Starptautiskā putniem nozīmīgā vieta.

## Ievērojami objekti
* Bezdelīgu klintis
* Dauģēnu klintis
* Dzelveskalna atsegumi
* Janču klintis
* Mērnieku krāces
* Neļķu klintis
* Pietraga Sarkanās klintis
* Silmaču iezis
* Skaņaiskalns

## Ārējās saites

* Dabas aizsardzības pārvaldes mājas lapa
* Salacas ieleja, BirdLife International
Dream for an Insomniac

***Dream for an Insomniac*** ir 1998. gada ASV romantiskā kinokomēdija, kuras režisore un scenārija autore ir Tifānija DeBartolo. Galvenās lomas filmā atveido Dženifere Anistone, Jona Skaja, Makenzijs Astins, Maikls Landess, Roberts Kelkers-Kellijs un Sīmūrs Kasels. Filmas pirmizrāde notika .

Kāda meitene dzīvo vientuļu dzīvi līdz brīdim, kad viņa satiek savu sapņu puisi. Tomēr šim puisim jau ir draudzene.

## Atsauces

## Ārējās saites
The Thin Pink Line

***The Thin Pink Line*** ir 1998. gada ASV kinokomēdija, kuras režisori un scenārija autori ir Džo Dietls un Maikls Irpino. Galvenās lomas filmā atveido Dženifere Anistone, Vills Ferels, Mollija Šanona, Maiks Maierss, Deivids Švimmers, Teits Donovans, Margareta Čo un Deivids Kross.

Filma veidota par Šonsiju Ledbeteru, ekscentrisku vīrieti-supermodeli, kurš notiesāts uz nāvi par slepkavību. Filmu veidotāji intervē dažādus ar Ledbeteru saistītus cilvēkus, lai uzzinātu patiesību.

## Ārējās saites
Waiting for Woody

***Waiting for Woody*** ir 1998. gada ASV drāma, kuras režisors, scenārija autors un galvenās lomas atveidotājs ir Grānts Heslovs.

Neveiksmīgs aktieris Džošs Silvers iegūst cerību, kad viņa aģents sarunā noklausīšanos pie Džoša elka Vudija Alena.

## Ārējās saites
Manu jūtu objekts

**"Manu jūtu objekts"** () ir 1998. gada ASV romantiskā kinokomēdija, kas balstīta uz Stīvena Makkolija tāda paša nosaukuma romānu. Filmas režisors  ir Nikolass Hitners. Galvenās lomas atveido Pols Rads, Dženifere Anistone, Alans Alda, Naidžels Hotorns, Džons Pankovs un Tims Dalijs. Filmas pirmizrāde notika .

Ņujorkas sociālā darbiniece Nina, kura ir stāvoklī, sāk iemīlēties savā labākajā draugā Džordžā, kurš ir gejs. Nina izlemj, ka savu bērnu labāk audzinās ar Džordžu.

## Atsauces

## Ārējās saites
Pirms te bijām mēs

**"Pirms te bijām mēs"** () ir 1997. gada ASV romantiskā kinokomēdija, kuras režisors ir Skots Vinants. Galvenās lomas atveido Sāra Džesika Pārkere, Dilans Makdermots un Žanna Triplhorna. Filmas pirmizrāde notika .

Divi svešinieki, kuru ceļi vienmēr krustojas, beidzot satiekas.

## Atsauces

## Ārējās saites
Viņa ir īstā

**"Viņa ir īstā"** () ir 1996. gada ASV romantiskā kinokomēdija, kuras režisors, scenārija autors, kā arī viens no producentiem un galveno lomu atveidotājiem ir Edvards Bērnss. Citas lomas atveido Dženifere Anistone, Kemerone Diasa, Džons Mahounijs, Maiks Makglouns un Maksīne Bānsa. Filmas pirmizrāde notika .

Divu brāļu Mikija un Frānsisa mīlas dzīves savstarpēji sasaistās, kad Frānsiss sāk krāpt savu sievu ar Mikija bijušo draudzeni, bet Mikijs impulsīvi apprec svešinieci.

## Atsauces

## Ārējās saites
Leprikons (filma)

**"Leprikons"** () ir 1993. gada ASV šausmu kinokomēdija, kuras režisors un scenārija autors ir Marks Džonss. Galvenās lomas atveido Dženifere Anistone, Varviks Deiviss, Kens Olands, Marks Holtons un Roberts Gormans. Filmas pirmizrāde notika . Šī ir pirmā filma "Leprikons" filmu sērijā.

Ļauns un sadistisks Leprikons, meklējot savu zelta podu, nogalina visus pēc kārtas.

## Atsauces

## Ārējās saites
Pastaiga pa Misisipi

**"Pastaiga pa Misisipi"** () ir 2015. gada ASV drāmas filma, kuras režisori un scenārija autori ir Anna Bodena un Raiens Fleks. Galvenās lomas filmā atveido Raiens Renoldss, Bens Mendelsons, Sjenna Millere un Annalī Tiptone. Filmas pirmizrāde notika  Sandensas kinofestivālā.

Gerijs, kuram neveicas un ir finanšu grūtības, sāk sastrādāties ar jaunāku pokera spēlētāju Kērtisu, lai iegūtu veiksmi. Abi dodas ceļojumā cauri Dienvidiem ar cerībām atgūt pazaudēto.

## Atsauces

## Ārējās saites
Buried

***Buried*** ir 2010. gada Spānijas psiholoģiskā trillera filma, kuras režisors un scenārija autors ir Rodrigo Kortess. Galveno lomu filmā atveido Raiens Renoldss. Filmas pirmizrāde notika .

Pols ir ASV kravas automašīnu vadītājs, kurš strādā Irākā. Pēc tam, kad Polam uzbrūk irākiešu grupa, viņš pamostoties saprot, ka ir apbedīts dzīvs.

## Atsauces

## Ārējās saites
Darbs ofisā

**"Darbs ofisā"** () ir 1999. gada ASV kinokomēdija, kuras režisors un scenārija autors ir Maiks Džadžs. Galvenās lomas atveido Rons Livingstons, Dženifere Anistone, Stīvens Rūts un Gerijs Kouls. Filmas pirmizrāde notika .

Filmai bija vāji panākumi kinoteātros, nopelnot 12,2 miljonus dolāru pie 10 miljonu budžeta, tomēr tai bija labi pārdošanas rezultāti mājas video un tā ir kļuvusi par kulta filmu.

## Sižets
Trīs uzņēmuma darbinieki, kuri ienīst savus darbu, nolemj sacelties pret savu mantkārīgo bosu.

## Atsauces

## Ārējās saites
Nevainojama bilde

**"Nevainojama bilde"** () ir 1997. gada ASV kinokomēdija, kuras režisors un viens no scenārija autoriem ir Glens Gordons Kardons. Galvenās lomas atveido Džejs Mors, Dženifere Anistone, Olimpija Dukakisa, Kevins Danns, Kevins Beikons un Ileana Duglasa. Filmas pirmizrāde notika .

Jaunas reklāmas aģentūras darbinieces Keitas dzīve kļūst aizvien sarežģītāka pēc tam, kad viņa izliekas, ka ir saderinājusies ar tikko satiktu vīrieti.

## Atsauces

## Ārējās saites
Osvalds Keps

**Osvalds Keps** (; dzimis , miris ) bija grieķu-romiešu un brīvā stila igauņu cīkstonis, olimpisko spēļu un Eiropas čempionātu medaļnieks, 5-kārtējs Igaunijas un 4-kārtējs ASV čempions.

## Biogrāfija
Ar sportu Keps sāka nodarboties 1920. gadā, piekopa vingrošanu un basketbolu. Ar cīņas sportu iepazinās 1923. gadā sporta biedrībā "Kalev". Jau 19 gadu vecumā pārstāvēja Igauniju 1924. gada vasaras olimpiskajās spēlēs Parīzē, bet līdz fināla cīņām ne brīvā, ne grieķu-romiešu cīņā neaizkļuva. Slavens viņš kļuva, kad Eiropas čempionātos grieķu-romiešu cīņā 1926. gadā Rīgā ieguva sudraba  un 1927. gada Budapeštā — bronzas medaļu.

Visveiksmīgākās starptautiskās sacensības Kepam bija 1928. gada vasaras olimpiskās spēles Amsterdamā, kurās viņš piedalījās abos cīņās sporta veidos. Brīvajā cīņā, startējot vidējā svarā, viņš izcīnīja zelta medaļu. Starts grieķu-romiešu cīņā nebija sekmīgs — 9.—12. vieta.

1929. gadā Lielās depresijas laikā Keps emigrēja uz ASV un apmetās uz dzīvi Ņujorkā. Tur viņš turpināja nodarboties ar cīņas sportu un piedalījās sacensībās, kļūstot par 1929. gada ASV čempionu savā vieglajā svarā grieķu-romiešu cīņā un par 1930. un 1931. gada čempionu brīvajā cīņā. Keps aizgāja no sporta pēc 1931. gada sezonas, bet mēnesi pirms 1932. gada olimpiskajām spēlēs, kad bija skaidrs, ka Igaunija nevar atļauties sūtīt olimpisko komanda uz Ameriku, pie viņa bija vērsušies Igaunijas sporta ierēdņi, kuri piedāvāja viņam un citiem Amerikā dzīvojošiem igauņu sportistiem vietu Igaunijas olimpiskajā komandā. Sākumā, tāpat kā daudzi citi sportisti, Keps atteicās, jo viņš nebija trenējies gandrīz gadu, bet vēlāk nolēma piedalīties olimpiskajās spēlēs, kopā ar soļotāju Alfrēdu Māsiku. Keps bija arī nelielās Igaunijas divu sportistu komandas karognesējs. Lai gan abos cīņas sporta veidos Losandželosa bija neliela konkurence, tomēr Kepa starts bija nesekmīgs. 

Pēc profesijas Keps bija konditors. Tallinā viņš strādāja konfekšu rūpnīcā, bet vēlāk Ņujorkā atvēra nelielu maizes ceptuvi.

1996. gadā Osvalds Keps (pēc nāves) tika ievēlēts par Igaunijas cīņas asociācijas Goda locekli. 

## Atsauces

## Ārējās saites
Mūsu laiku varonis

**"Mūsu laiku varonis"** () ir krievu rakstnieka Mihaila Ļermontova psiholoģisks romāns, kas tika izdots 1840. gadā. Latviešu valodā grāmatu izdeva "Liesma" Rūdolfa Egles tulkojumā, tas notika 1963. gadā. Romāna struktūra ir fragmentāra, tā neatbilst hronoloģiskajai notikumu secībai, tam nav izteikta nobeiguma. Darbs ir par jauno Krievijas Impērijas armijas virsnieku Grigoriju Pečorinu, kurš ceļo pa Kaukāzu, satiekot dažādus cilvēkus. Romāns vairākkārt ticis ekranizēts, tāpat tika veidotas operas, lugas, baleti.

## Atsauces

## Ārējās saites
* Pilns darbs
Ainažu Ziemeļu mols

**Ainažu Ziemeļu mols** ir pašlaik neizmantota hidrotehniska būve (mols) Ainažu ziemeļrietumos, netālu (mazāk nekā 100 m) no robežas ar Igauniju. Izbūvēts no laukakmeņiem 20. gadsimta sākumā, tā garums krastā bija 361 metri un līcī — 482 metri.

1911. gadā Valmieras šaursliežu pievadceļu sabiedrība izstrādāja projektu Ainažu ostas viļņlauža ziemeļu gala savienošanai ar krastu. Mola būves nolūks bija ierīkot šaursliežu dzelzceļa Ainaži—Valmiera—Smiltene atzarojumu no Ainažu stacijas līdz viļņlauzim, lai atvieglotu kuģu izkraušanu un iekraušanu. Dambja būvi iesāka 1912. gadā. Uz dambja ierīkoja sliežu ceļu, tomēr būvdarbus pārtrauca Pirmais pasaules karš. 1915. gadā kara iestādes pavēlēja no dambja noņemt un aizvest sliedes.

Mūsdienās no Ziemeļu mola Ainažos saglabājies vairāk nekā puskilometru garš mola posms, kas sastāv no lieliem laukakmeņiem (garums krastā ap 450 metri un līcī — 180 metri). Mola atliekas redzamas arī tālāk jūrā kā lielas akmens salas. Tam blakus atrodas dažādām putnu sugām bagātās randu pļavas (Randu pļavu dabas liegums, kur tās plešas lielākajā platībā, atrodas uz dienvidiem no Ainažiem), un no Ziemeļu mola iespējama putnu vērošana jūrā.

## Ārējās saites
* 
* Ainažu Ziemeļu mols
Jankas Kupalas Rīgas Baltkrievu pamatskola

**Jankas Kupalas Rīgas Baltkrievu pamatskola** () 1994.-2024. gadā bija Rīgas pamatskola Ilūkstes ielā 10 Pļavnieku apkaimē, kurā mācības notika no 1. līdz 9. klasei.

## Izglītības programmas
Pamatizglītības programma (kods 21011111).
Skolā tiek īstenots pamatizglītības mazākumtautību izglītības programmas 2. modelis, proti, skolēni jau no 1. klases apgūst latviešu (padziļināti), baltkrievu, krievu un angļu valodu. Baltkrieviski tiek apgūta lasīšana, rakstīšana, mūzika, vizuālā māksla.

## Vēsture
Rīgas Baltkrievu pamatskola dibināta 1994. gadā Rīgas 15. vidusskolas telpās Visvalža ielā 9. 1996. gadā to pārcēla uz 229. pirmsskolas izglītības iestādes ēku Ogres ielā 8, 1997. gadā uz ēku Akadēmiķa Mstislava Keldiša ielā 4, bet 2010. gadā uz Rīgas 86. vidusskolas telpām Ilūkstes ielā 10. 2011. gadā skolu nosauca dzejnieka Jankas Kupalas vārdā.

2024. gada februārī Rīgas Dome Jankas Kupalas Rīgas Baltkrievu pamatskolu nolēma pievienot Rīgas 86. vidusskolai, kas atrodas tajā pašā ēkā.

## Atsauces
Emmastes pagasts

**Emmastes pagasts** () bija pagasts Igaunijā, Hījumā apriņķī, atradās Hījumā salas dienvidos. 2017. gada oktobrī visi Hijumā salas pagasti tika apvienoti vienā administratīvā vienībā — Hījumā pagastā. Emmastes pagasta administratīvais centrs bija Emmastes ciems. Pagasts ziemeļos robežojās ar Hīju pagastu un Keinas pagastu. 2017. gada Emmastes pagastā dzīvoja 1,2 tūkstoši iedzīvotāju.
Rīgas 1. pamatskola

**Rīgas 1. pamatskola** var būt:
* Rīgas 1. pamatskola — attīstības centrs
* bijušais Rīgas Valda Zālīša sākumskolas nosaukums
* Rīgas 1. Kristīgā pamatskola
Ilana Davida Glaza

**Ilana Davida Glaza** (; dzimusi  Baku, arī **Ļena Glaza**) ir Azerbaidžānā dzimusi Izraēlas starptautiskā meistare šahā (1985).

## Biogrāfija
1977. gadā uzvarējusi Azerbaidžānas sieviešu šaha čempionātā. 1978. gadā bijusi labākā PSRS sporta biedrības *Dinamo* sieviešu šaha čempionātā. Kopš 1979. gada dzīvo Izraēlā. 1980. gadā uzvarējusi Izraēlas sieviešu šaha čempionātā.
1986. gadā piedalījusies Pasaules čempionāta šahā sievietēm starpzonu turnīros Žeļeznovodskā, kurā kopā ar Džovannu Arbuniču dalīja 10.-11. vietu.

Pārstāvējusi Izraēlu Pasaules šaha olimpiādēs:
* 1980. gadā pie pirmā galdiņa 9. sieviešu šaha olimpiādē Valletā (+3, =5, -5),
* 1982. gadā pie pirmā galdiņa 10. sieviešu šaha olimpiādē Lucernā (+10, =0, -4),
* 1988. gadā pie otrā galdiņa 28. sieviešu šaha olimpiādē Salonikos (+4, =1, -3),
* 2014. gadā pie rezerves galdiņa 41. sieviešu šaha olimpiādē Trumsē (+2, =1, -1).

Par panākumiem turnīros FIDE 1982. gadā viņai piešķīra starptautiskās meistares (WIM) nosaukumu. 2015. gadā kļuvusi par FIDE arbitru, bet 2016. gadā par FIDE treneri. Strādā par Beerševas šaha skolas direktori un bērnu treneri.

Beigusi Jeruzalemes universitāti, kā arī Jeruzalemes mūzikas un dejas akadēmiju. 

## Atsauces

## Ārējās saites
Nīna Heiberga

**Nīna Heiberga** (; dzimusi ) ir Dānijas starptautiskā meistare šahā (1985).

## Biogrāfija
No 1970. gadu vidus līdz 1990. gadu sākumam bijusi viena no vadošajām Dānijas šahistēm. Astoņas reizes uzvarējusi Dānijas sieviešu šaha čempionātos: 1974., 1976., 1977., 1978., 1986., 1991., 1992. un 1993. gadā.

Trīs reizes piedalījusies Pasaules čempionāta šahā sievietēm starpzonu turnīros:
* 1985. gadā Žeļeznovodskā ieņēmusi 9. vietu;
* 1987. gadā Tuzlā kopā ar Žužu Verēci-Petroniču dalījusi 6.-7. vietu;
* 1990. gadā Malaizijā kopā ar Nanu Aleksandriju dalījusi 9.-10. vietu.

Pārstāvējusi Dāniju Pasaules šaha olimpiādēs:
* 1976. gadā pie pirmā galdiņa 7. sieviešu šaha olimpiādē Haifā (+3, =3, -6),
* 1978. gadā pie pirmā galdiņa 8. sieviešu šaha olimpiādē Buenosairesā (+7, =6, -1),
* 1988. gadā pie pirmā galdiņa 28. sieviešu šaha olimpiādē Salonikos (+7, =4, -3),
* 1990. gadā pie pirmā galdiņa 29. sieviešu šaha olimpiādē Novi Sadā (+7, =6, -1),
* 1994. gadā pie pirmā galdiņa 31. sieviešu šaha olimpiādē Maskavā (+7, =5, -2),
* 2002. gadā pie pirmā galdiņa 35. sieviešu šaha olimpiādē Bledā (+2, =3, -4).

Pārstāvējusi Dāniju Eiropas komandu sieviešu šaha čempionātos:
* 1992. gadā pie pirmā galdiņa 1. Eiropas komandu sieviešu šaha čempionātā Debrecenā (+3, =0, -5),
* 2015. gadā pie pirmā galdiņa 11. Eiropas komandu sieviešu šaha čempionātā Reikjavikā (+2, =3, -3).

Daudzu starptautisko sieviešu šaha turnīru laureāte, tajā skaitā uzvarējusi vai dalījusi pirmo vietu Londonā (1984), Gausdalā (1987), Orhusā (1997).

Par panākumiem turnīros FIDE 1985. gadā viņai piešķīra starptautiskās meistares (WIM) nosaukumu.

## Atsauces

## Ārējās saites
Tenu Kaljuste

**Tenu Kaljuste** (dzimis Tallinā ) ir igauņu kordiriģents un orķestra diriģents.

## Jaunības gadi
Tenu Kaljuste dzimis Tallinā diriģenta Heino Kaljustes (1925-1989) un radio žurnālistes Lias Kaljustes ģimenē. 1971. gadā absolvējis Tallinas Mūzikas skolu. Līdz 1976. gadam studējis Tallinas Valsts konservatorijā kora un orķestra nodaļā. No 1976. līdz 1978. gadam Tenu Kaljuste paaugstināja savu kvalifikāciju Ļeņingradas konservatorijā.

## Diriģents
Kopš 1971. gada Kaljuste diriģēja viņa tēva 1966. gadā dibināto kamerkori *Ellerhein*, 1974. gadā kļūstot par tā vadītāju. No 1978. līdz 1980. gadam viņš bija pasniedzējs Tallinas Valsts konservatorijas kordiriģēšanas nodaļā, no 1978. līdz 1985. gadam — diriģents Igaunijas Nacionālajā operā.

1980. gadā viņš parakstīja "Vēstuli 40"  par Igaunijas kultūras saglabāšanu.

1981. gadā koris *Ellerhein* tika pārdēvēts par Igaunijas PSR Valsts filharmonijas Kamerkori (vēlāk Igaunijas Filharmonijas Kamerkoris). Kopš tā laika Tenu Kaljuste strādāja tikai kā diriģents. Līdz 2001. gadam viņš bija Igaunijas Filharmonijas Kamerkora galvenais diriģents. Korim un diriģentam veltīts Arvo Perta monumentālais skaņdarbs "Grēku nožēlas kanons" (*Kanon Pokajanen*), kas pirmo reizi izpildīts 1998. gadā.

Viņa repertuārā lielu daļu aizņem Igaunijas komponistu mūzika.

Kopš 2001. gada Tenu Kaljuste ir brīvmākslinieks.

## Starptautiskā karjera
No 1994. līdz 2000. gadam viņš bija Zviedrijas Radio kora galvenais diriģents, no 1998. līdz 2000. gadam Nīderlandes kamerkora galvenais diriģents. 2004. gadā viņš saņēma Igaunijas valsts fonda "Kultuurkapital" pirmo balvu. Kopš 2004. gada Kaljuste ir ikgadējo Igaunijas mākslas festivālu *Nargen* vadītājs. ''Grammy'' balvas laureāts par Arvo Perta skaņdarba "Raudošais Ādams" (*Aadama itk*) izpildījumu.

Sadarbojies ar Knūtu Nīstetu, Kšištofu Penderecki, Alfrēdu Šnitki, Einojuhani Rautavāru, Svenu Dāvidu Sandstremu un citiem. Uzstājies arī Rīgā.

## Atzinība
1980. gadā kamerkoris *Ellerhein* Tenu Kaljustes vadībā ieguva pirmo balvu Bēlas Bartoka vārdā nosauktajā koru konkursā Ungārijā.

Kaljustes veikums pasaulē ir atzinīgi novērtēts, tas vairākkārt nominēts *Grammy* balvai. Tenu Kaljuste ieguvis tādas balvas kā *Diapason dOr de lAnnee 2000*, Kannu klasiskās mūzikas balvu, Edisona balvu, Japānas ABC Mūzikas fonda balvu, starptautisko Roberta Edlera kormūzikas balvu un 2004. gada Igaunijas Kultūras fonda balvu.

Izraudzīts par Zviedrijas Karaliskās Mūzikas akadēmijas locekli.

## Ģimene
No 1980. gada bija precējies ar aktrisi Illi Kallasti, laulība tikusi šķirta.

## Atsauces

## Ārējās saites

* Official website
* Tõnu Kaljuste salvestiste loend leheküljel tonukaljuste.com
* "Tõnu Kaljuste: Kogu elu on slaalomisõit Laupäevaleht LP, 23. veebruar 2013
* "Tõnu Kaljuste, paadimehest festivalikorraldaja" Postimees, 2. august 2008
* "Tõnu Kaljuste: „Aeg ja koht on selleks õiged”" Sirp, 20. august 2009
Slepenā mītne

**"Slepenā mītne"** () ir 2012. gada ASV un Dienvidāfrikas trillera filma, kura režisors ir Daniels Espinosa. Galvenās lomas filmā atveido Denzels Vašingtons, Raiens Renoldss, Vera Fārmiga un Brendans Glīsons. Filmas pirmizrāde notika .

Jaunam CIP aģentam tiek uzdots rūpēties par bēgli slepenā mītnē. Tomēr pēc tam, kad šai mājai tiek uzbrukts, aģentam jābēg.

## Atsauces

## Ārējās saites
Vens Vailders: kompānijas dvēsele

**"Vens Vailders: kompānijas dvēsele"** () ir 2002. gada ASV un Vācijas romantiskā kinokomēdija, kuras režisors ir Valts Bekers. Galvenās lomas filmā atveido Tara Rīda, Raiens Renoldss, Kals Penns un Tims Meitsons. Filmas pirmizrāde notika .

Populārākais puisis studentu pilsētiņā satiek skaistu žurnālisti un saprot, ka viņam, iespējams, ir bail absolvēt skolu.

## Atsauces

## Ārējās saites
Tikai draugi

**"Tikai draugi"** () ir 2005. gada ASV romantiskā kinokomēdija, kuras režisors ir Rodžers Kambls. Galvenās lomas filmā atveido Eimija Smārta, Raiens Renoldss, Anna Ferisa, Kriss Kleins un Kristofers Markete. Filmas pirmizrāde notika .

Kriss Brenders Ziemassvētku laikā viesojas savā dzimtajā pilsētā un satiek savu skolas laiku simpātiju, kura vienlaikus bija arī Krisa labākā draudzene.

## Atsauces

## Ārējās saites
Olli Mēte

**Olli Mēte** (, dzimis ) ir somu hokejists, spēlē aizsarga pozīcijā. Pašlaik (2026) Mēte pārstāv NHL komandu Jūtas "Mammoth".

## Spēlētāja karjera
2016. un 2017. gadā Pitsburgas "Penguins" rindās izcīnijis divus Stenlija kausus. Iepriekš spēlējis arī AHL komandā Skrentonas "Penguins".

2022. gada 13. jūlijā Mēte parakstīja viena gada līgumu 2,25 miljonu ASV dolāru vērtībā ar Detroitas "Red Wings" komandu. 2023. gada 16. februārī Mēta parakstīja divu gadu līguma pagarinājumu ar "Red Wings" komandu.

Tā kā Jūtas hokeja kluba aizsardzības līnijā spēlētāju, kluba pirmās sezonas sākumā traumu dēļ bija iztrūkumi, Mēte 2024. gada 29. oktobrī tika aizmainīts no Detroitas "Red Wings" komandas uz Jūtu apmaiņā pret trešās kārtas izvēli 2025. gada draftā.

Somijas hokeja izlases sastāvā spēlējis 2014. gada ziemas olimpiskajās spēlēs un 2026. gada ziemas olimpiskajās spēlēs.
## Atsauces

## Ārējās saites
Džastins Brauns

**Džastins Brauns** (, dzimis ) ir ASV hokejists, spēlē aizsarga pozīcijā. Kopš 2025. gada Brauns pārstāv Vācijas hokeja līgas komandu Drēzdenes "Eislöwen". Iepriekš spēlējis arī AHL komandā Vorčesteras "Sharks", Somijas hokeja līgas klubā Tamperes "Tappara", NHL komandās Sanhosē "Sharks", Filadelfijas "Flyers" un Ņujorkas "Rangers", kā arī Vācijas hokeja līgas komandā Štraubingas "Tigers".

ASV hokeja izlases sastāvā spēlējis 2012. gada Pasaules čempionātā.

## Ārējās saites
Noteikti, varbūt

**"Noteikti, varbūt"** () ir 2008. gada ASV romantiskā kinokomēdija, kuras režisors un scenārija autors ir Ādams Brūkss. Galvenās lomas filmā atveido Raiens Renoldss, Aila Fišere, Dereks Lūks, Ebigeila Breslina, Elizabete Benksa un Reičela Vaisa. Filmas pirmizrāde notika .

Politiskais konsultants mēģina izskaidrot savu gaidāmo šķiršanos un pagātnes attiecības savai vienpadsmitgadīgajai meitai.

## Atsauces

## Ārējās saites
Džulija Lebela-Ariasa

**Džulija Lebela-Ariasa** (; dzimusi kā **Ariasa** ()  Aguilaresā) ir Argentīnas (līdz 1982. gadam), Francijas (no 1982. līdz 2001. gadam) un Monako (no 2002. gada) starptautiskā meistare šahā (1985).

## Biogrāfija
1970. gadu beigās un 1980. gadu sākumā bijusi viena no vadošajām Argentīnas šahistēm. Četrus gadus pēc kārtas uzvarējusi Argentīnas sieviešu šaha čempionātos (1974, 1975, 1976, 1977). Pēc pārcelšanās uz Franciju trīs reizes kļuvusi par šīs valsts sieviešu šaha čempionātu uzvarētāju (1983, 1986, 1990). 1988. gadā uzvarējusi starptautiskajā sieviešu šaha turnīrā Dortmundā.

Divas reizes piedalījusies Pasaules čempionāta šahā sievietēm starpzonu turnīros:
* 1985. gadā Žeļeznovodskā kopā ar Pepitu Ferreru dalījusi 15.-16. vietu;
* 1987. gadā Tuzlā ieņēmusi 18. vietu.

Pārstāvējusi Argentīnu, Franciju un Monako Pasaules sieviešu šaha olimpiādēs:
* 1976. gadā pie pirmā galdiņa 7. sieviešu šaha olimpiādē Haifā (+2, =4, -4),
* 1978. gadā pie otrā galdiņa 8. sieviešu šaha olimpiādē Buenosairesā (+4, =4, -3),
* 1980. gadā pie otrā galdiņa 9. sieviešu šaha olimpiādē Valletā (+3, =4, -5),
* 1982. gadā pie trešā galdiņa 10. sieviešu šaha olimpiādē Lucernā (+5, =2, -1),
* 1984. gadā pie otrā galdiņa 26. sieviešu šaha olimpiādē Salonikos (+4, =5, -4),
* 1986. gadā pie pirmā galdiņa 27. sieviešu šaha olimpiādē Dubaijā (+4, =2, -6),
* 1988. gadā pie otrā galdiņa 28. sieviešu šaha olimpiādē Salonikos (+4, =3, -3),
* 1990. gadā pie otrā galdiņa 29. sieviešu šaha olimpiādē Novi Sadā (+3, =2, -6),
* 2012. gadā pie trešā galdiņa 40. sieviešu šaha olimpiādē Stambulā (+5, =3, -3),
* 2014. gadā pie pirmā galdiņa 41. sieviešu šaha olimpiādē Trumsē (+2, =3, -3),
* 2016. gadā pie pirmā galdiņa 42. sieviešu šaha olimpiādē Baku (+2, =1, -6),
* 2018. gadā pie ceturtā galdiņa 43. sieviešu šaha olimpiādē Batumi (+2, =2, -5).

Pārstāvējusi Monako Pasaules vīriešu šaha olimpiādēs:
* 2002. gadā pie otrā rezerves galdiņa 35. šaha olimpiādē Bledā (+2, =1, -4),
* 2004. gadā pie rezerves galdiņa 36. šaha olimpiādē Kalvijā (+4, =5, -5),
* 2006. gadā pie ceturtā galdiņa 37. šaha olimpiādē Turīnā (+4, =0, -4).

Pārstāvējusi Franciju Eiropas komandu sieviešu šaha čempionātā:
* 1997. gadā pie pirmā rezerves galdiņa 2. Eiropas komandu sieviešu šaha čempionātā Pulā (+2, =1, -2).

2006. gadā piedalījusies Pasaules senioru sieviešu šaha čempionātā S50 vecuma grupā, kurā ieņēmusi 8. vietu.

Par panākumiem turnīros FIDE 1985. gadā viņai piešķīra starptautiskās meistares (WIM) nosaukumu.

## Atsauces

## Ārējās saites
Eduards Vīralts

**Eduards Vīralts** (,  - ) bija igauņu grafiķis. Viņš tiek uzskatīts par igauņu izcilāko 20. gadsimta grafikas meistaru. Viņa vislabāk zināmie darbi ir "Elle", "Kabarē", "Sludinātājs", "Guļošie tīģeri" un "Kamieļa galva".

## Dzīvesgājums
Eduards Vīralts dzimis Pēterburgas guberņas Kalitino muižā kalpu ģimenē. 1909. gadā ģimene pārcēlās uz Igauniju, kur Eduarda tēvs bija nodarbināts Jervas apriņķa Varangu muižā.

17 gadu vecumā Eduards Vīralts iestājās Tallinas (Rēveles) Mākslas - amatniecības skolā. Viens no viņa skolotājiem bija slavenais igauņu gleznotājs Nikolajs Trīks, kurš spēcīgi ietekmēja jaunā mākslinieka darbu. Tomēr, sākoties Vācijas okupācijai un revolūcijai, Vīralts mācības nepabeidza.

1919. gadā Vīralts turpināja studijas Tartu mākslas skolā *Pallas* skulptūru studijā pie Antona Starkopfa. Šeit gravīras mākslas mācībā stingri vadījās pēc veco meistaru rokasgrāmatām un darbiem, tas atstāja iespaidu uz viņa vēlāko māksliniecisko tehniku.

thumb|left|Eduards Vīralts "Elle" (1932)
Piedalīšanās cīņās par Igaunijas neatkarību atkal pārtrauca Vīralta studijas. Tās viņš turpināja 1922. - 1923. gadā Drēzdenes Mākslas akadēmijā profesora Selmāra Vernera vadībā. Vīralta šī perioda darbos vērojama vācu ekspresionisma ietekme.

1923. gada rudenī Vīralts atgriezās Tartu. 1924. gadā viņš pabeidza mākslas skolas *Pallas* Grafisko mākslu nodaļu un nākamajā gadā vadīja savu grafikas studiju.

1925. gadā viņš devās uz Parīzi, kur gandrīz bez pārtraukuma dzīvoja līdz 1938. gadam. Parīzē viņš izveidoja savu slaveno ofortu "Elle". 1937. gadā Starptautiskajā grafiskajā izstādē Vīnē Eduards Vīralts tika atzīts par vadošo gravieri Eiropā, apbalvojot viņu ar zelta medaļu. No 1938. gada jūlija līdz 1939. gada februārim viņš dzīvoja un strādāja Marokā, nākamajā gadā atgriežoties dzimtajā Igaunijā.

Otrā pasaules kara laikā Vīralts dzīvoja Igaunijā. 1944. gadā viņš mēģināja atgriezties Parīzē, kuru bija iemīļojis, taču karš viņu aizveda uz Vāciju un vēlāk uz Zviedriju. 1946. gadā atkal nonāca Parīzē, kur dzīvoja pilsētas dienvidu daļā.

Eduards Vīralts nomira no kuņģa vēža Parīzes slimnīcā 55. gadu vecumā, apglabāts Parīzes Perlašēza kapsētā 1954. gada 12. janvārī.

Eduarda Vīralta darbi pārstāvēti dažādās kolekcijās gan Eiropā, gan Amerikā, tai skaitā vairākos Parīzes muzejos, Vīnes *Albertina*, Hamburgas *Kunsthalle*, *Cabinet des Estampes* (Antverpenē), Berlīnes *Kupfertsichkabinett*, *Prints Division of The New York Public Library*, Stokholmas Nacionālajā muzejā, *Calografia Nationale* Romā, Rietumu mākslas muzejā Maskavā un Igaunijas Mākslas muzejā Tallinā.

Viņš radījis aptuveni 450 gravīras, ofortus un litogrāfijas.

## Atsauces

## Ārējās saites

* Art Museum of Estonia
* Estonia’s original surrealist
* Eduard Wiiralt Gallery
* E-book "Eduard Wiiralt. The everyday life of the Estonian Artist"
Bildinājums (2009. gada filma)

**"Bildinājums"** () ir 2009. gada ASV romantiskā kinokomēdija, kuras režisore ir Anne Flečera. Galvenās lomas filmā atveido Raiens Renoldss, Sandra Buloka, Betija Vaita, Mērija Stīnbērdžena un Kreigs T. Nelsons. Filmas pirmizrāde notika  Holivudā.

Uzņēmuma vadītāja liek savam palīgam sevi apprecēt, lai izvairītos no deportācijas uz Kanādu beigušās vīzas dēļ.

## Atsauces

## Ārējās saites
Samainīti vietām

**"Samainīti vietām"** () ir 2011. gada ASV kinokomēdija, kuras režisors un viens no producentiem ir Deivids Dobkins. Galvenās lomas filmā atveido Raiens Renoldss un Džeisons Beitmens. Filmas pirmizrāde notika .

Deivs ir precējies vīrietis ar trim bērniem. Mičs ir brīvs vīrietis ar aktīvu seksuālo dzīvi. Kādu nakti, kamēr Mičs un Deivs urinē strūklakā, viņus ķer zibens, kā rezultātā abi apmainās ķermeņiem.

## Atsauces

## Ārējās saites
Pārsonss

**Pārsonss** (*Parsons*) ir angļu uzvārds, lai gan par tās pastāvēšanu Dienvidīrijā (katoļu) jau zināms vairākus gadsimtus atpakaļ. Uzvārds cēlies no amata, ar ko apzīmēja mācītāja kalpu vai personu, kas strādāja mācītājmājā. Vēl viena uzvārda nozīme ir mācītāja dēls. Cilvēki ar šādu uzvārdu:

* Džims Pārsonss (*James Parsons*; dzimis 1973. gadā), amerikāņu aktieris;
* Eds Pārsonss (*Ed Parsons*; dzimis 1965. gadā), britu ģeogrāfisko informācijas sistēmu speciālists un tehnoloģiju evaņģēlists.
Jurijs Aņikajevs

**Jurijs Aņikajevs** (; dzimis  Novokuzņeckā) ir Krievijas starptautiskais meistars šahā (1975).

## Biogrāfija
Veiksmīgi piedalījies PSRS jauno meistaru turnīros, kuros 1969. gadā bijis otrais, bet 1972. gadā dalījis 1.-2. vietu. 1972. gadā PSRS izlases sastāvā piedalījies Pasaules studentu komandu šaha čempionātā, kurā gan komandu, gan individuālajā vērtējumā izcīnījis zelta medaļas. Tajā pašā gadā Krievijas PFSR izlases sastāvā izcīnījis sudraba medaļu komandu vērtējumā PSRS komandu šaha čempionātā. 1979. gadā Minskā vienīgo reizi piedalījies PSRS šaha čempionāta finālā, kurā kopā ar Vitāliju Ceškovski dalījis 17.-18. vietu. Četras reizes (1974-1976, 1982-1984) komandu *Dinamo* un *Zenit* sastāvos piedalījies PSRS komandu šaha kausa izcīņā, kurā 1984. gadā komandu vērtējumā izcīnījis sudraba medaļu.

Par panākumiem turnīros FIDE 1975. gadā viņam piešķīrusi starptautiskā meistara (IM) nosaukumu.

Pazīstams arī kā šaha treneris. Bijis Jeļenas Ahmilovskas sekundants 1986. gada mačā par pasaules čempiones titulu.

## Atsauces

## Ārējās saites
Jiri Arraks

**Jiri Arraks** (; dzimis  Tallinā, miris ) bija igauņu gleznotājs, grafiķis un metālmākslinieks, igauņu avangardisma pamatlicējs mākslā.

## Biogrāfija
thumb|left|Jiri Arraks 1981. gadā
Dzimis 1936. gada 26. oktobrī Tallinā kalpotāju ģimenē. 1955. gadā viņš beidzis Tallinas kalnu tehnikumu (*Tallina Mäetehnikum*), strādājis Ļeņingradā par taksometra vadītāju.

1966. gadā absolvējis Igaunijas Mākslas akadēmiju (*Eesti Kunstiakadeemia*) kā metālmākslinieks un no 1968. līdz 1969. gadam strādāja par metālmākslinieku un mākslinieku inscenētāju Tallinas kinostudijā.

Kopš 1969. gada bija Igaunijas PSR mākslinieku savienības biedrs. 1988. gadā viņam piešķirts Igaunijas Tautas mākslinieka tituls. Jiri Arraks no 1972. līdz 1973. gadam bija Igaunijas PSR Mākslinieku savienības grafikas nodaļas priekšsēdētājs, no 1982. līdz 1987. gadam — glezniecības nodaļas priekšsēdētājs.

No 1996. līdz 1997. gadam viņš strādāja par Tartu Universitātes viesprofesoru. Kopš 2003. gada bija Eiropas Zinātņu un mākslas akadēmijas loceklis.

## Daiļrade
thumb|Jiri Arraks, 2013
Mākslinieka darbam raksturīga pievēršanās reliģiskās filozofijass tēmām (glezna "Pravietis" (*Prohvet*), altārglezna "Kristus" Hallistes Svētās Annas baznīcā). Viņš ilustrējis Igaunijas nacionālo eposu "Kalevipoegs".

Viņa darbi eksponēti Kumu mākslas muzejā Tallinā, Modernās mākslas muzejā Ņujorkā, Krakovas Nacionālajā muzejā, Tretjakova galerijā Maskavā, Ludviga muzejā Ķelnē, Randersas muzejā Dānijā, Narvas muzejā un daudzos citos muzejos, bijuši apskatāmi arī Rīgā.

Sarīkojis 90 personālizstādes. 2011. gadā Pērnavā viņa darbus varēja aplūkot izstādē "Garīgais ceļš" (*Vaimne tee*).

## Atsauces

## Ārējās saites

* Jüri Arraku töid art.ee Kunstiserveris 
* Jüri Arrak — kunstiajalugu, mütoloogia ja psühholoogia, Eesti Päevaleht, 18. oktoober 2008
*  Sädemete pilduja, Postimees, 20. detsember 2008
* Välisministeerium ostis Jüri Arrakult neli maali, Postimees Online, 8. august 2012
* Kui tahad merd tundma õppida, osta akvalang!, Põhjarannik, 26. oktoober 2013
* Jüri Arrak. Minu maailmapildi muutumine ajas. (ajakiri Akadeemia 10 — 2016) https://web.archive.org/web/20170801163857/http://www.akad.ee/uus/334ws10-16.php
* Olev Remsu, Kas jumal on olemas?, Postimees 17. VIII 2017
Zilais lakatiņš (filma)

**"Zilais lakatiņš"** ir 2018. gadā izdota Latvijas dokumentālā filma. Filmu veidojusi žurnāliste Ilze Strenga un režisors Guntis Lēmanis. Filmas pirmizrāde notika  kanālā LTV1. Filma stāsta par Eduarda Rozenštrauha dzīvi. Lai atklātu komponista  biogrāfiju, izmantoti Latvijas Nacionālā arhīva materiāli un vēsturnieku skaidrojumi par to, kāda ir bijusi Eduarda Rozenštrauha un laikmeta likto šķēršļu mijiedarbība.  Filmai ir tāds pats nosaukums kā Rozenštrauha populārākajai dziesmai ar Valdas Moras vārdiem.

## Atsauces
Sirka Frometa

**Sirka Frometa Kastiljo** (; dzimusi  Santjago de Kubā) ir Kubas starptautiskā lielmeistare šahā (2008).

## Biogrāfija
No 1980. gadu sākuma līdz 2000. gadu vidum bijusi viena no vadošajām Kubas šahistēm. Trīs reizes uzvarējusi Kubas sieviešu šaha čempionātos (1981, 1983, 1987). 2008. gadā Sansalvadorā kļuvusi par Panamerikas sieviešu šaha čempionāta uzvarētāju.

Divas reizes piedalījusies Pasaules čempionāta šahā sievietēm starpzonu turnīros:
* 1985. gadā Havanā kopā ar savu tautieti Aselu de Armasu dalījusi 11.-12. vietu;
* 1987. gadā Tuzlā ieņēmusi 17. vietu.

Pārstāvējusi Kubu Pasaules sieviešu šaha olimpiādēs:
* 1984. gadā pie trešā galdiņa 26. sieviešu šaha olimpiādē Salonikos (+6, =1, -4),
* 1986. gadā pie trešā galdiņa 27. sieviešu šaha olimpiādē Dubaijā (+8, =2, -2) un izcīnījusi individuālo bronzas medaļu,
* 1988. gadā pie otrā galdiņa 28. sieviešu šaha olimpiādē Salonikos (+7, =2, -4),
* 1990. gadā pie pirmā reserves galdiņa 29. sieviešu šaha olimpiādē Novi Sadā (+7, =0, -4),
* 1994. gadā pie trešā galdiņa 31. sieviešu šaha olimpiādē Maskavā (+4, =1, -5),
* 2002. gadā pie trešā galdiņa 35. sieviešu šaha olimpiādē Bledā (+3, =2, -5).

Par panākumiem turnīros FIDE 1979. gadā viņai piešķīrusi starptautiskās meistares (WIM), bet 2008. gadā - starptautiskās lielmeistares (WGM) nosaukumu.

## Atsauces

## Ārējās saites
Guļnara Zaksa

**Guļnara Zaksa** (; dzimusi kā **Guļnara Sahatova** ()  Alma-Atā) ir Kazahstānā dzimusi Lielbritānijas starptautiskā meistare šahā (1985).

## Biogrāfija
Šaha lielmeistares Elvīras Berendas vecākā māsa. No 1984. gada līdz 1989. gadam sešas reizes piedalījusies PSRS sieviešu šaha čempionātu finālos, kuros labāko rezultātu sasniegusi 1985. gadā, kad ieņēmusi 5. vietu. 1986. gadā uzvarējusi PSRS Bruņoto spēku sieviešu šaha čempionātā. Tajā pašā gadā uzvarējusi starptautiskajā sieviešu šaha turnīrā Tallinā, kurā apsteigusi tā laika vadošās Igaunijas šahistes Tatjanu Fominu un Māju Ranniku. Par panākumiem turnīros FIDE 1985. gadā viņai piešķīrusi starptautiskās meistares (WIM) nosaukumu.

Divas reizes piedalījusies Pasaules čempionāta šahā sievietēm starpzonu turnīros:
* 1985. gadā Havanā kopā ar Žužu Verēci-Petroniču dalījusi 6.-7. vietu;
* 1987. gadā Tuzlā ieņēmusi 5. vietu.

Pārstāvējusi Kazahstānu Pasaules sieviešu šaha olimpiādē:
* 1992. gadā pie otrā galdiņa 30. sieviešu šaha olimpiādē Manilā (+3, =2, -6).

Ģimenes apstākļu dēļ beigusi savu šahistes karjeru.

## Atsauces

## Ārējās saites
Vilhelms Andersons

**Vilhelms Roberts Karls Andersons** (*Wilhelm Robert Karl Anderson*; dzimis , miris ) bija vācbaltu izcelsmes Igaunijas astrofiziķis.

Vilhelms Andersons piedzima Minskā vācu ģimenē. Viņa jaunākie brāļi bija matemātiķis Oskars Andersons (1887—1960) un etnologs Valters Andersons (1885—1962). Vilhelms bērnību pavadīja Kazaņā, kur viņa tēvs Nikolajs Andersons (1845—1905) bija profesors Kazaņas universitātē un nodarbojās ar somugru valodām.

1909. gadā Vilhelms Andersons absolvēja Kazaņas universitātes matemātikas un zinātnes fakultāti. 1910. gadā viņš sāka strādāt Samarā par fizikas skolotāju. 1918. gadā pārcēlās uz Minsku, kur strādāja par fizikas skolotāju.
1920. gadā Vilhelms ar brāli Valteru pārcēlās uz Igaunijas pilsētu Tartu. 1923. gadā viņš Tartu universitātē ieguva maģistra grādu astronomijā. 1927. gadā Andersons ieguva doktora grādu; disertācijas tēma bija saistīta ar Saules vainaga fiziku. 1934. gadā Vilhelms Andersons pabeidza habilitācijas procedūru, un 1936. gadā viņš ieguva asistējoša profesora vietu Tartu universitātē. 

1939. gada beigās viņam kopā ar citiem vācbaltiešiem bija jāatstāj Igaunija un jādodas uz Vāciju. Drīz viņš saslima, un Mēzericas-Obravaldes sanatorijā mira.

Plašāk pazīstamais Vilhelma Andersona zinātniskais darbs bija saistīts ar balto punduru masas augšējās robežas noteikšanu. Tas tika publicēts 1929. gadā Tartu. Tālāk šo sakarību neatkarīgi attīstīja Edmunds Stoners un Subrahmanjans Čandrasekars. Tagad šī robeža pazīstama kā Čandrasekara robeža. Andersona vārdā nosaukts Stonera — Andersona stāvokļu vienādojums, kas radās sarakstē ar Edmundu Stoneru.

## Ārējās saites
* Wilhelm Robert Karl Anderson Tartu Observatooriumi Virtuaalne Muuseum
Aleksandrs Štange

**Aleksandrs Štange** (, , 1854—1932) bija vācbaltiešu izcelsmes Krievijas impērijas un PSRS sabiedriskais darbinieks.

## Dzīvesgājums
Dzimis 1854. gada 8. augustā Mohiļevā Vidzemes guberņas kroņa īpašumu pārvaldnieka īstenā valsts padomnieka Heinriha Štanges ģimenē. Mācījās Rīgas Aleksandra ģimnāzijā, kuru beidza 1872. gadā un sāka studijas Pēterburgas Universitātes fizikas un matemātikas fakultātē. Sakarā ar piedalīšanos studentu nemieros Štangi 1877. gadā izslēdza no universitātes un viņš pārcēlās uz Rīgu, kur dzīvoja policijas uzraudzībā un nodarbojās ar novadpētniecību. 
1879. gadā kā brīvklausītājs sāka krievu valodas studijas Tērbatas Universitātes vēstures un filoloģijas fakultātē, apprecējās ar Viktoriju Meinhardi. 1881. gadā aizstāvēja kandidāta disertāciju un pārcēlās uz dzīvi Pēterburgā, kur strādāja Dzelzceļu departamentā un nelegāli pildīja narodņiku partijas uzdevumus. 
1881. gadā kā titulārpadomnieks atstāja valsts dienestu un strādāja Tulas privātskolā par matemātikas skolotāju.
Pēc tēva nāves 1887. gadā pārcēlās uz Ņižņijnovgorodas guberņas Pavlovas ciemu, kur organizēja amatnieku kooperatīvu, kura biedru skaits 1914. gadā sasniedza 200. Pēc Oktobra revolūcijas darbojās Padomju Krievijas Zemkopības tautas komisariātā Maskavā, 1921. gadā atgriezās Pavlovā, kur vadīja amatnieku arteli. 1930. gadā pensionējās, miris atgriežoties no Esentuki kūrorta 1932. gada 13. novembrī.
Sūzana Laliča

**Sūzana Katrīna Laliča** (; dzimusi kā **Vokere** () , no 1986. līdz 1994. gadam precējusies kā **Arkela** ()) ir Lielbritānijas starptautiskā lielmeistare šahā (1985).

## Biogrāfija
No 1980. gadu vidus līdz 2000. gadu sākumam bijusi viena no vadošajām Anglijas šahistēm. Piecas reizes uzvarējusi Lielbritānijas sieviešu šaha čempionātos (1986, 1990, 1991, 1992, 1998).

Divas reizes piedalījusies Pasaules čempionāta šahā sievietēm starpzonu turnīros:
* 1985. gadā Havanā kopā ar Aņ Janfenu dalījusi 8.-9. vietu;
* 1987. gadā Smederevskā Palankā kopā ar Alisu Mariču atkal dalījusi 8.-9. vietu.

Pārstāvējusi Anglijas komandu lielākajos komandu šaha turnīros:
* Pasaules šaha olimpiādēs piedalījusies 9 reizes (1984-2000);
* Eiropas komandu šaha čempionātā piedalījusies 4 reizes (1992-1997, 2001, 2005). Komandu vērtējumā izcīnījusi 2 bronzas (1997, 2001) medaļas. Individuālajā vērtējumā izcīnījusi 2 zelta (abas 2001) medaļas.

Par panākumiem turnīros FIDE 1985. gadā viņai piešķīrusi starptautiskās lielmeistares (WGM) nosaukumu. 1996. gadā viņai piešķirts arī vīriešu starptautiskā meistara (IM) nosaukums.

## Atsauces

## Ārējās saites
Rūdolfs Maričs

**Rūdolfs Maričs** (;  Novi Sada —  Belgrada) bija Dienvidslāvijas starptautiskais lielmeistars šahā (1990).

## Biogrāfija
1953. gadā kļuvis par nacionālo meistaru šahā. Divreiz bijis Serbijas čempions šahā, desmit reizes piedalījies Dienvidslāvijas šaha čempionātu finālos. 1962. gadā uzvarējis starptautiskā šaha turnīrā Nikšicā, bet 1967. gadā uzvarējis Montekarlo starptautiskā šaha festivāla B turnīrā. No citiem sasniegumiem jāatzīmē 1967. gada Skopjes starptautiskā šaha turnīrā spēcīgā konkurencē izcīnītā 6. vieta (turnīrā uzvarēja Roberts Fišers).

Par panākumiem turnīros FIDE 1964. gadā viņam piešķīrusi starptautiskā meistara (IM), bet 1990. gadā - starptautiskā lielmeistara (GM) goda nosaukumu.

Pazīstams arī kā šaha tiesnesis. Bijis galvenais tiesniesis 1986. gada mačā par pasaules čempiones titulu.

Vairāku šaha grāmatu autors.

## Atsauces

## Ārējās saites
Brendens Dilons

**Brendens Dilons** (, dzimis ) ir Kanādas hokejists, spēlē aizsarga pozīcijā. Pašlaik (2024) Dilons pārstāv NHL komandu Ņūdžersijas "Devils".

## Spēlētāja karjera
Iepriekš spēlējis arī Dalasas "Stars", Sanhosē "Sharks", Vašingtonas "Capitals" un AHL komandā Teksasas "Stars".
2021. gada 26. jūlijā "Capitals" aizmainīja Dilonu uz Vinipegas "Jets" apmaiņā pret otrās kārtas izvēli 2022. un 2023. gadā. Vēlāk, 2021. gada 17. decembrī, savā pirmajā spēlē pret "Capitals" kopš maiņas brīža Dilons guva savus pirmos vārtus Vinipegas Jets spēlē pret savu bijušo komandu.

Pēc trim sezonām "Jets" komandā 2024. gada 1. jūlijā Dilons parakstīja trīs gadu līgumu par 12 miljoniem ASV dolāru ar komandu Ņūdžersijas Devils.

Kanādas hokeja izlases sastāvā ir spēlējis 2013. gada Pasaules čempionātā.
## Atsauces

## Ārējās saites
Tīmo Meiers

**Tīmo Meiers** (, dzimis ) ir Šveices hokejists, spēlē uzbrucēja pozīcijā. Pašlaik (2025) Meiers pārstāv NHL komandu Ņūdžersijas "Devils". Spēlējis arī AHL komandā Sanhosē "Barracuda".

2023. gada 26. februārī Meiers kopā ar uzbrucēju Timuru Ibragimovu, aizsargiem Skotu Haringtonu un Santeri Hataku, vārtsargu Zahariju Emondu un 2024. gada NHL drafta piektās kārtas izvēli tika aizmainīts uz Ņūdžersijas "Devils" apmaiņā pret Ņūdžersijas vienības pirmās kārtas izvēle 2023. gada draftā, aizsargiem Šakiru Muhamadullinu un Ņikitu Ohotjuku, uzbrucējiem Andreasu Džonsonu un Fabianu Zeterlundu, nosacīto otrās kārtas izvēli 2024. gada NHL draftā un septītās kārtas izvēli 2024. gadā.

Šveices hokeja izlases sastāvā ir spēlējis 2018. gada Pasaules čempionātā, 2025. gada Pasaules čempionātā kur ar izlasi izcīnīja sudraba medaļas.

## Ārējās saites

## Atsauces
Džeiks Allens

**Džeiks Allens** (, dzimis ) ir Kanādas hokejists, spēlē vārtsarga pozīcijā. Pašlaik (2024) Allens pārstāv NHL komandu Ņūdžersijas "Devils".

## Spēlētāja karjera
Iepriekš spēlējis arī AHL komandā Čikāgas "Wolves".

2019. gadā kopā ar Sentluisas "Blues" izcīnīja Stenlija kausu.

2024. gada 8. martā Alens tika aizmainīts uz Ņūdžersijas "Devils" apmaiņā pret nosacītu 2025. gada NHL Drafta trešās kārtas izvēli. Alens "Devils" rindās debitēja 14. martā, atvairot 35 metienus, uzvarā pret Dalasas "Stars" komandu ar rezultātu 6:2.

## Atsauces

## Ārējās saites
Šausmas Gobu ielā

**"Šausmas Gobu ielā"** () ir 1984. gada ASV šausmu filma, kuras režisors un scenārija autors ir Vess Kreivens. Galvenās lomas atveido Džonijs Deps, Džons Saksons, Hetere Langenkampa, Amanda Vissa, Niks Korrijs, Roberts Englunds un Ronī Bleklija. Filmas pirmizrāde notika . Šī ir pirmā filma "Šausmas Gobu ielā" franšīzē.

Noslepkavota sētnieka gars atriebjas saviem noslepkavotājiem, iebrūkot viņu bērnu sapņos.

## Atsauces

## Ārējās saites
Arizonas sapnis

**"Arizonas sapnis"** () ir 1993. gada ASV un Francijas sirreāla komēdijdrāmas filma, kuras režisors ir Emirs Kusturica. Galvenās lomas atveido Džonijs Deps, Džerijs Lūiss, Feja Danaveja, Lilija Teilore, Vinsents Gallo un Polīna Porizkova. Filmas pirmizrāde notika  Francijā.

Jauns ņujorkietis dodas uz Arizonu, kur viņš atrod brīvību mīlēt un sapņot.

## Atsauces

## Ārējās saites